**BREXIT**

**Scenariul No-deal**

**Implicații pentru companiile din state membre UE**

**SECTORUL CHIMIC**

**Aspecte generale**

**Marea Britanie nu va mai fi membru al Agenției Europene pentru Produse Chimice (ECHA).** Prin urmare:

* Toate produsele înregistrate în baza de date a sistemului REACH (înregistrare, evaluare, autorizare și restricționare a produselor chimice) de către un importator sau producător din Marea Britanie, nu vor mai fi valabile.
* Importatorii sau producătorii din Marea Britanie nu vor fi autorizați să înregistreze produse în baza de date a sistemului REACH.
* Agenții care nu sunt stabiliți în UE27 sau în statele membre ale Spațiului Economic European nu vor mai putea acționa în calitate de reprezentanți sau deținători de autorizații pentru produse biocide.
* Marea Britanie nu va fi recunoscută ca autoritate cu drept de evaluare a substanțelor din cadrul ECHA.

**Aspecte vamale**

**Se aplică tarifele "Națiunii celei mai favorizate".**

**Recomandări:**

* Operatorul va trebui să efectueze o analiză a punctelor de frontieră din Marea Britanie referitor la posibila saturare a acestora ulterior Brexit, precum și o analiză a modelului logistic al companiilor (comenzi, inventar etc.) pentru a evalua posibilele creșteri de costuri și eventualele întârzieri.
* Compania:
* Va evalua schimbările de origine preferențială a produselor cu o componentă importantă de origine britanică.
* Va analiza posibilitatea de identificare de piețe și furnizori alternativi.

**Aspecte de reglementare pentru operator**

**Recomandări pentru importul de substanțe REACH:**

* Identificați furnizorii britanici din lista dvs. de furnizori.
* Identificați substanțele furnizate numai de către furnizorii din Marea Britanie.
* Verificați dacă partenerul de afaceri de substanțe REACH din Marea Britanie intenționează să desemneze un reprezentant exclusiv stabilit în UE27 sau care să se detașeze în UE27, astfel încât substanța să rămână înregistrată legal în ECHA. În caz contrar, ocupați-vă de re-înregistrarea produsului în ECHA.

**Recomandări pentru exportul de substanțe REACH în Marea Britanie:**

* Identificați ce substanțe înregistrate în baza de date ECHA se comercializează în Marea Britanie.
* Acestea din urmă trebuie să fie înregistrate în noul sistem al Marii Britanii (va exista un termen de 2 ani pentru înregistrare, de la data de ieșire a Marii Britanii din UE, cu notificarea anterioară a autorităților britanice).

**Biocide**

**Recomandări:**

* Atunci când există indicii că o evaluare de biocide realizată de Marea Britanie nu se va încheia până la momentul ieșirii Marii Britanii din UE, operatorul va trebui să evalueze schimbarea evaluatorului cu un altul din UE27, înainte de data respectivă.
* Importatorul trebuie să se asigure că deținătorii de autorizații pentru produse biocide și furnizorii de substanțe active cu sediul în Marea Britanie se stabilesc sau au un reprezentant stabilit în UE27.